turjo4nis/wikipedia-bn-dump-20250701 huggingface dataset:
পরনিন্দা

পরনিন্দা হল কারো অনুপস্থিতিতে কারো নিন্দা করা বা কারো দোষত্রুটি নিয়ে আলোচনা করা।

ধর্মীয় দৃষ্টিকোণ

আব্রাহামিক ধর্ম
বাহাই ধর্মে, খ্রিস্টান ধর্মে, ইসলাম ধর্মে ও ইহুদি মূলনীতিতে, পরনিন্দা একটি বড় পাপ।

বাহাই ধর্ম
বাহাই ধর্মের নেতারা একে এমন নিকৃষ্ট পাপ বলেছেন, যা আত্মার প্রাণ ধ্বংস করে দেয় এবং স্বর্গীয় ক্ষোভকে উস্কে দেয়।

খ্রিস্টান ধর্ম
থমাস একুইনাস একে মারাত্মক পাপ হিসেবে শ্রেণিভুক্ত করেছেন, কিন্তু তা এমন সব মারাত্মক পাপের অন্তর্ভুক্ত করেন নি, যা একজন আরেকজনের প্রতিবেশীর বিরুদ্ধে করে থাকে।

ইসলাম ধর্ম
ইসলাম ধর্মে একে গীবত (غيبة) বলা হয়, এবং ইসলাম ধর্মে একে সাধারণভাবে বড় পাপ হিসেবে ধরা হয়েছে এবং কুরআনে একে মৃত ভাইয়ের গোশত খাওয়ার মত ঘৃণিত কাজের সঙ্গে তুলনা করা হয়েছে।

গীবত বিষয়ে কুরআনে দুটি আয়াত রয়েছে। কুরআনের সূরা আল-হুজুরাতের ১২ নং আয়াতে বলা হয়েছেঃ

সূরা নিসার ১৪৮ আয়াতে বলা হয়েছেঃ

উল্লেখিত দ্বিতীয় আয়াত ও কিছু নির্ভরযোগ্য হাদীসের ভিত্তিতে ইসলামী আইনবিদগণ ৬ টি বিষয়ে পরনিন্দা বা গীবতকে বৈধ বলেছেন- অত্যাচারী শাসকের বিরুদ্ধে মজলুম ও বিচার চাওয়া বা নির্ভরযোগ্য কারও কাছে সমস্যার সমাধান চাওয়া, ইসলামের ও ধর্মীয় ভুল প্রচারকারী, অব্যাহত কবীরাহ গুনাহে লিপ্ত ব্যক্তি, বিবাহ, ব্যবসা ও চুক্তি, কাওকে বিপদ ও ক্ষতি হতে সাবধান করা, ও কারও পরিচয়বাচক সুবিদিত বৈশিষ্ট্য।

ইহুদি ধর্ম
ইহুদি ধর্মে, পরনিন্দা হোতজাত শেম রা (বদনাম ছড়ানো) নামে পরিচিত ও একটি বড় পাপ হিসেবে বিবেচনা করা হয়।

বৌদ্ধ ধর্ম
বৌদ্ধধর্মে, পরনিন্দা সঠিক বক্তব্য আদর্শের সঙ্গে নীতিবিরুদ্ধ।

তথ্যসূত্র

বহিঃসংযোগ 

নীতিশাস্ত্র
পরনিন্দা
পরপীড়ন
মিথ্যার বিস্তার
মানহানি
ধর্মীয় দার্শনিক ধারণা
পাপ
ইয়ুইয়া ওসাকো

হলেন একজন জাপানি পেশাদার ফুটবলার, যিনি জার্মান ক্লাব এসভি ওয়ের্ডার ব্রেমেন এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন

ক্যারিয়ার পরিসংখ্যান

আন্তর্জাতিক

আন্তর্জাতিক 
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।

সম্মাননা

ক্লাব 
কাশিমা আন্টলার্স
 জে১ লিগ: ২০০৯
 এম্পেরর'স কাপ: ২০১০
 জে লিগ কাপ: ২০১১, ২০১২
 জাপানি সুপার কাপ: ২০০৯, ২০১০
 সুরুগা ব্যাংক চ্যাম্পিয়নশিপ: ২০১২, ২০১৩

আন্তর্জাতিক 
 ইএএফএফ পূর্ব এশীয় কাপ: ২০১৩

ব্যক্তিগত 
 জে লিগ কাপ এমভিপি : ২০১১
 জে লিগ কাপ সর্বোচ্চ গোলদাতা : ২০১২

তথ্যসূত্র

বহিঃসংযোগ 

 
 
 
 Yuya Osako  – Yahoo! Japan sports 
 Sponichi  

১৯৯০-এ জন্ম
জীবিত ব্যক্তি
ফুটবল ফরোয়ার্ড
জাপানি ফুটবলার
জাপানের আন্তর্জাতিক যুব ফুটবলার
জাপানের আন্তর্জাতিক ফুটবলার
জে১ লিগের খেলোয়াড়
বুন্দেসলিগার খেলোয়াড়
টিএসভি ১৮৬০ মিউনিখের খেলোয়াড়
২০১৪ ফিফা বিশ্বকাপের খেলোয়াড়
জার্মানিতে প্রবাসী ফুটবলার
২০১৮ ফিফা বিশ্বকাপের খেলোয়াড়
১. ফুটবল ক্লাব কলনের খেলোয়াড়
ভেয়ার্ডার ব্রেমেনের খেলোয়াড়
কাশিমা অ্যান্টলার্সের খেলোয়াড়
জাপানি প্রবাসী ফুটবলার
ভিসেল কোবের খেলোয়াড়
২. বুন্দেসলিগার খেলোয়াড়
২০১৯ এএফসি এশিয়ান কাপের খেলোয়াড়
পুরুষ ফুটবল ফরোয়ার্ড
কাজী ফারুক কাদের

কাজী ফারুক কাদের হলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি নীলফামারী-৩ থেকে নির্বাচিত হয়েছিলেন।

কর্মজীবন 
কাদের ২০০৮ সাধারণ নির্বাচনে মহাজোটের জাতীয় পার্টি থেকে নীলফামারী-৩ আসনের জন্য মনোনীত হয়েছিলো এবং নির্বাচনে জামায়াত প্রার্থী আজিজুল ইসলামকে পরাজিত করে সংসদ সদস্য নির্বাচিত হয়েছিলেন। তিনি ২০১৪ নির্বাচনে আওয়ামীলীগ দলীয় প্রার্থী গোলাম মোস্তফার নিকট হেরে যান।

ব্যক্তিগত জীবন 
কাদেরের পিতা কাজী আব্দুল কাদের তৎকালীন পাকিস্তান সরকার মন্ত্রী ছিলেন।  যিনি ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তান সেনাবাহিনীর সহযোগী ছিলেন। তার পিতা কালিগঞ্জ গণহত্যার সঙ্গে জড়িত ছিলেন বলে অনেকে মনে করে, যা পাকিস্তান সেনাবাহিনী কর্তৃক ১৭ এপ্রিল ১৯৭১ সালে সংঘটিত হয় এবং এতে প্রায় ৩০০ নিরীহ বাঙালীকে হত্যা করা হয়েছিলো।

তথ্যসূত্র 

নবম জাতীয় সংসদ সদস্য
জাতীয় পার্টির রাজনীতিবিদ
জীবিত ব্যক্তি
চতুর্থ জাতীয় সংসদ সদস্য
বাংলাদেশ জাতীয় পার্টির রাজনীতিবিদ
ওম প্রকাশ মিথারওয়াল

অঙ্কুর মিত্তল (),(জন্ম ১৫ অগাস্ট ১৯৯৫) একজন ভারতীয় শুটার।

জীবিত ব্যক্তি
১৯৯৫-এ জন্ম
ভারতীয় পুরুষ শুটার
কমনওয়েলথ গেমসে ব্রোঞ্জপদক বিজয়ী ভারতীয়
২১শ শতাব্দীর ভারতীয় ব্যক্তি
অর্জুন পুরস্কার প্রাপক
আন্তর্জাতিক রং দিবস

আন্তর্জাতিক রং দিবস (আইসিডি) প্রতিবছর ২১ মার্চ পালিত আন্তর্জাতিক দিবস। দিসবটি যথাযথ বিবেচিত হয়ে আসছে, যখন থেকে রঙ দৃশ্যমান উপলব্ধির বিষয় হয়ে উঠেছে। এটি মানব জীবনের সবচেয়ে প্রভাবশালী ঘটনাগুলির একটি এবং এমন এক মাধ্যম যা বাস্তবতা অনুধাবনের ক্ষেত্রে সর্বাধিক অবদান রাখে। বিশ্বব্যাপী আন্তর্জাতিক রং দিবসের মাধ্যমে স্মরণীয় রঙের কার্যক্রমসমূহ ক্রমবর্ধমানভাবে বিকশিত হচ্ছে।

পটভূমি
২০০৮ সালে পর্তুগিজ কালার অ্যাসোসিয়েশনের পক্ষ থেকে বিশ্বব্যাপী একটি "রঙ দিবস" উদযাপনের প্রথম প্রস্তাব দেওয়া হয়। এই সংগঠনের সভাপতি মারিয়া জোয়াও দুরাও এই ধারণাটি উপস্থাপন করেন আন্তর্জাতিক রঙ সমিতি বা সংক্ষেপে এআইসির (ফরাসি নাম: ) কাছে। এই প্রস্তাব ২০০৯ সালে এআইসি'র সদস্যদের মধ্যে সর্বসম্মতিক্রমে গৃহীত হয়। এই সংগঠনে বিশ্বের ৩০টিরও বেশি দেশের জাতীয় রঙ সংস্থা এবং প্রতিনিধিরা অন্তর্ভুক্ত রয়েছেন।

ফলে, "আন্তর্জাতিক রঙ দিবস" প্রতিষ্ঠিত হয় এবং ২১ মার্চকে এর আনুষ্ঠানিক তারিখ হিসেবে নির্ধারণ করা হয়। এই দিনটি নির্বাচিত হয় কারণ এটি বিষুব দিনের আশেপাশে পড়ে, যখন "সূর্য সরাসরি বিশ্বরেখার ওপর আলো ফেলে" এবং পৃথিবীর বিভিন্ন অঞ্চলে দিন ও রাতের দৈর্ঘ্য প্রায় সমান হয়।

তথ্যসূত্র 

রং (বর্ণ)
মার্চ উদ্‌যাপন
রেক্স হ্যারিসন

রেক্স হ্যারিসন নামে পরিচিত স্যার রেজিনাল্ড কেরি হ্যারিসন (ইংরেজি: Reginald Carey Harrison; ৫ই মার্চ ১৯০৮ - ২রা জুন ১৯৯০) ছিলেন একজন ইংরেজ অভিনেতা। তিনি ১৯২৪ সালে মঞ্চে কাজ করার মাধ্যমে তার কর্মজীবন শুরু করেন। তিনি দ্বিতীয় বিশ্বযুদ্ধে রয়্যাল এয়ার ফোর্সে দায়িত্ব পালন করেন এবং ফ্লাইট লেফটেন্যান্ট পদ অধিকার করেন। ১৯৪৯ সালে অ্যান অব দ্য থাউজেন্ট ডেজ মঞ্চনাটকে অষ্টম হেনরি ভূমিকায় অভিনয় করে তার প্রথম টনি পুরস্কার লাভ করেন। ১৯৫৭ সালে মাই ফেয়ার লেডি মঞ্চনাটকে প্রফেসর হেনরি হিগিনস চরিত্রে অভিনয়ের জন্য তিনি তার দ্বিতীয় টনি পুরস্কার অর্জন করেন। ১৯৬৪ সালে তিনি একই নামের চলচ্চিত্রে একই চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।

কর্মজীবন
হ্যারিসনের চলচ্চিত্রে অভিষেক হয় ১৯৩০ সালে দ্য গ্রেট গেম দিয়ে। চলচ্চিত্র জীবনের শুরুর দিকে তার অন্যান্য উল্লেখযোগ্য চলচ্চিত্র হল দ্য সিটাডেল (১৯৩৮), নাইট ট্রেইন টু মিউনিখ (১৯৪০), মেজর বারবারা (১৯৪১), ব্লিথ স্পিরিট (১৯৪৫), আন্না অ্যান্ড দ্য কিং অব সিয়াম (১৯৪৬), দ্য ঘোস্ট অ্যান্ড মিসেস মুইর (১৯৪৭) এবং দ্য ফক্সেস অব হ্যারো (১৯৪৯)। ১৯৪৯ সালে অ্যান অব দ্য থাউজেন্ট ডেজ মঞ্চনাটকে অষ্টম হেনরি ভূমিকায় অভিনয় করে তার প্রথম টনি পুরস্কার লাভ করেন। ১৯৫৭ সালে মাই ফেয়ার লেডি মঞ্চনাটকে প্রফেসর হেনরি হিগিনস চরিত্রে অভিনয়ের জন্য তিনি তার দ্বিতীয় টনি পুরস্কার অর্জন করেন। ১৯৬৪ সালে তিনি এই মঞ্চনাটক অবলম্বনে নির্মিত একই নামের চলচ্চিত্রে একই চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।

পুরস্কার ও সম্মাননা
১৯৮৯ সালের ২৫ জুলাই রানী দ্বিতীয় এলিজাবেথ বাকিংহাম প্রাসাদে তাকে নাইট উপাধিতে ভূষিত করেন। হলিউড ওয়াক অব ফেমে তার নামাঙ্কিত দুটি তারকা রয়েছে; একটি চলচ্চিত্রে অবদানের জন্য ৬৯০৬ হলিউড বলেভার্ডে ও অপরটি টেলিভিশনে অবদানের জন্য ৬৩০৮ হলিউড বলেভার্ডে অবস্থিত। হ্যারিসন ১৯৭৯ সালে আমেরিকান থিয়েটার হল অব ফেমে অন্তর্ভুক্ত হন।

এছাড়া তিনি চলচ্চিত্রে অভিনয়ের জন্য দুটি একাডেমি পুরস্কারের মনোনয়ন থেকে একটি পুরস্কার ও চারটি গোল্ডেন গ্লোব পুরস্কারের মনোনয়ন থেকে একটি পুরস্কার লাভ করেন, এবং মঞ্চে অভিনয়ের জন্য তিনটি টনি পুরস্কারের মনোনয়ন থেকে একটি পুরস্কার ও দুটি ড্রামা ডেস্ক পুরস্কারের মনোনয়ন থেকে একটি পুরস্কার অর্জন করেন।

তথ্যসূত্র

বহিঃসংযোগ

 
 
 
 
 

১৯০৮-এ জন্ম
১৯৯০-এ মৃত্যু
২০শ শতাব্দীর ইংরেজ অভিনেতা
ইংরেজ বংশোদ্ভূত ব্রিটিশ ব্যক্তি
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
গ্লেনডেলের ফরেস্ট লন মেমোরিয়াল পার্কে সমাধিস্ত
দ্বিতীয় বিশ্বযুদ্ধের রয়্যাল এয়ার ফোর্স কর্মকর্তা
রয়্যাল এয়ার ফোর্স কর্মকর্তা
নাইটস ব্যাচেলর
ব্রিটিশ নাইটহুড প্রাপ্ত অভিনেতা
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
টনি পুরস্কার বিজয়ী
ড্রামা ডেস্ক পুরস্কার বিজয়ী
আমেরিকান থিয়েটার হল অব ফেমে অন্তর্ভুক্ত ব্যক্তি
মার্কিন যুক্তরাষ্ট্রে ইংরেজ প্রবাসী
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
নিউ ইয়র্কে ক্যান্সারে মৃত্যু
দাভিদ দি দোনাতেল্লো বিজয়ী
অগ্ন্যাশয়ের ক্যান্সারে মৃত্যু
রাজকীয় বিমান বাহিনী কর্মকর্তা
দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
পিটার সিঙার

পিটার আলবার্ট ডেভিড সিঙার () (জন্ম ৬ই জুলাই ১৯৪৬) একজন অস্ট্রেলীয় নৈতিক দার্শনিক। তিনি মার্কিন যুক্তরাষ্ট্রের প্রিন্সটন ইউনিভার্সিটি বিশ্ববিদ্যালয়ের জীবনীতিবিদ্যা বিষয়ের অধ্যাপক এবং অস্ট্রেলিয়ার ইউনিভার্সিটি অফ মেলবোর্ন বিশ্ববিদ্যালয়ের বিশিষ্ট সাম্মানিক অধ্যাপক। তার বিশেষায়িত ক্ষেত্রটি হল ব্যবহারিক নীতিবিদ্যা। তিনি ধর্মনিরপেক্ষ ও উপযোগবাদী দৃষ্টিকোণ থেকে নৈতিক বিষয়গুলি আলোচনা করেন। তিনি ১৯৭৫ সালে অ্যানিমাল লিবারেশন (অর্থাৎ "পশুদের স্বাধীনতা") নামের গ্রন্থটি প্রকাশ করে খ্যাতি লাভ করেন। তিনি বইটিতে নিরামিষাশী খাদ্যাভ্যাসের পক্ষে লেখেন। এছাড়া তিনি ফ্যামিন, অ্যাফ্লুয়েন্স অ্যান্ড মোর‍্যালিটি (অর্থাৎ "দুর্ভিক্ষ, বৈভব ও নৈতিকতা") নামক প্রবন্ধটির জন্য সুপরিচিত, যাতে তিনি বিশ্বের দরিদ্রদেরকে আর্থিক সহায়তা দানের পক্ষে যুক্তি প্রদান করেন।

তথ্যসূত্র

১৯৪৬-এ জন্ম
অস্ট্রেলীয় দার্শনিক
জীবিত ব্যক্তি
বিশ্লেষক দার্শনিক
নাস্তিক দার্শনিক
অস্ট্রীয়-ইহুদি বংশোদ্ভূত অস্ট্রেলীয়
ইহুদি নাস্তিক
ইহুদি দার্শনিক
সংস্কৃতির দার্শনিক
শিক্ষার দার্শনিক
বিজ্ঞানের দার্শনিক
প্রযুক্তির দার্শনিক
রাজনৈতিক দার্শনিক
প্রিন্সটন বিশ্ববিদ্যালয়ের শিক্ষক
সামাজিক দার্শনিক
মেলবোর্ন বিশ্ববিদ্যালয়ের প্রাক্তন শিক্ষার্থী
সড়ক নিরাপত্তা

সড়ক নিরাপত্তা বলতে সড়ক ব্যবহারকারীদেরকে সড়ক দুর্ঘটনার কারণে আহত বা নিহত হওয়া থেকে রক্ষা করার জন্য পদ্ধতি ও সমাধানসমূহের আলোচনাকে বোঝায়। সড়ক ব্যবহারকারীদের মধ্যে রয়েছে পথচারী, রিকশা ও ভ্যান চালক ও আরোহী, বিভিন্ন ধরনের (দুই, তিন, চার বা তারও বেশি চাকাবিশিষ্ট) মোটরযান চালক ও আরোহী, গণপরিবহন ব্যবস্থা যেমন বাস, ট্রাম, ইত্যাদির চালক ও আরোহীগণ। বিশ্ব স্বাস্থ্য সংস্থার দেওয়া তথ্য অনুযারে প্রতি বছর ১০ লক্ষেরও বেশি লোক (সিংহভাগ ক্ষেত্রে সুস্থ সবল মানুষ) সড়ক দুর্ঘটনায় প্রাণ হারায় এবং প্রায়  কোটি লোক আহত হয়। সড়ক দুর্ঘটনাকে ১০ থেকে ১৯ বছর বয়সী শিশু-কিশোরদের প্রাণহানির প্রধান কারণ হিসেবে চিহ্নিত করা হয়। উন্নত দেশগুলির তুলনায় উন্নয়নশীল বা অনুন্নত দেশগুলিতে সড়ক নিরাপত্তা অনেক কম এবং সড়ক দুর্ঘটনায় হতাহতের হার অনেক বেশি।

ইতিহাস

মার্কিন যুক্তরাষ্ট্র
১৯৬৫ সালে মার্কিন তরুণ উকিল (পরবর্তীতে রাজনীতিবিদ) রালফ নেডার তার আনসেফ অ্যাট এনি স্পিড নামক গ্রন্থে মোটরগাড়ি নির্মাতাদের তীব্র সমালোচনা করেন এবং দেখান যে গাড়িনির্মাতা খরচের অজুহাত দেখিয়ে নিরাপত্তা পেটি তথা সিটবেল্টসহ অন্যান্য নিরাপত্তামূলক সেবাগুলি তাদের গাড়িতে স্থাপন করতে চায় না। নেডারের বইটির প্রথম বাক্যটি ছিল জ্বালাময়ী:  “For over half a century the automobile has brought death, injury and the most inestimable sorrow and deprivation to millions of people” অর্থাৎ "বিগত অর্ধশতাব্দী ধরে মোটরযানগুলি বহু নিযুত মানুষের জন্য মৃত্যু, আঘাত আর অপরিমেয় দুঃখ ও বঞ্চনা বয়ে নিয়ে এসেছে।" বইটি প্রকাশের এক বছরের মধ্যে মার্কিন আইনসভার নিম্নকক্ষ কংগ্রেস একটি সড়ক নিরাপত্তা সংস্থা প্রতিষ্ঠা করে।

তথ্যসূত্র

সড়ক পরিবহন
সড়ক নিরাপত্তা
স্টিভেন বয়েড

স্টিভেন বয়েড (ইংরেজি: Stephen Boyd; জন্ম: উইলিয়াম মিলার, ৪ঠা জুলাই ১৯৩১ - ২রা জুন ১৯৭৭) ছিলেন একজন উত্তর আয়ারল্যান্ডীয় অভিনেতা। তিনি ষাটের অধিক চলচ্চিত্রে অভিনয় করেছেন। তার সবচেয়ে উল্লেখযোগ্য চরিত্র হল বেন-হার চলচ্চিত্রে মেসালা। এই চরিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি বিলি রোজস জাম্বো (১৯৬২) চলচ্চিত্রে অভিনয় করে তার দ্বিতীয় গোল্ডেন গ্লোব পুরস্কারের মনোনয়ন লাভ করেন।

প্রারম্ভিক জীবন
স্টিভেন বয়েড ১৯৩১ সালের ৪ঠা জুলাই (কোন কোন সূত্রে ১৯২৮) উত্তর আয়ারল্যান্ডের কাউন্টি আনট্রিমের গ্লেনগোর্মলিতে জন্মগ্রহণ করেন। তার জন্মনাম উইলিয়াম মিলার। তার নয় ভাইবোন। তিনি বলিক্লের হাই স্কুলে পড়াশুনা করেন। সাত বছর বয়সে তিনি উলস্টার বেতারে চিলড্রেন আওয়ার অনুষ্ঠানে তার কাজের জন্য বেলফাস্টে পরিচিতি অর্জন করেন। ১৬ বছর বয়সে বয়েড বিদ্যালয় ত্যাগ করেন এবং উলস্টার গ্রুপ থিয়েটারে যোগ দেন। সেখানে তিনি থিয়েটারের পর্দার পিছনের কাজগুলো শিখেন। বয়েড ধীরে ধীরে চরিত্রাভিনেতা ও পরে কেন্দ্রীয় চরিত্রে কাজ শুরু করেন। ১৯ বছর বয়সে তিনি গ্রীষ্মকালীন স্টক কোম্পানিগুলোর সাথে কানাডা সফরে যান। ১৯৫০ সালে তিনি ক্লের ট্রি মেজর কোম্পানির সাথে মার্কিন যুক্তরাষ্ট্র সফরে যান। ১৯৫৬ সালে তিনি আ স্ট্রিটকার নেমড ডিজায়ার মঞ্চনাটকে স্ট্যানলি কোওয়াল্‌স্কির সাথে অভিনয় করেন। বয়েড পরবর্তী সময়ে তার এই কাজকে তার জীবনের সেরা অভিনয় বলে উল্লেখ করেন।

তথ্যসূত্র

বহিঃসংযোগ

 
 

১৯৩১-এ জন্ম
১৯৭৭-এ মৃত্যু
২০শ শতাব্দীর উত্তর আয়ারল্যান্ডীয় অভিনেতা
উত্তর আয়ারল্যান্ডীয় চলচ্চিত্র অভিনেতা
ওকউড মেমোরিয়াল পার্ক সিমেট্রিতে সমাধিস্ত
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
ব্রিটিশ অভিনেতা
মার্কিন যুক্তরাষ্ট্রের নাগরিকীকৃত নাগরিক
লাসে হালস্ত্রোম

লার্স স্‌ভেন "লাসে" হালস্ত্রোম (; ২ জুন ১৯৪৬) হলেন একজন সুয়েডীয় চলচ্চিত্র পরিচালক। তিনি পপ সঙ্গীতদল এবিবিএ-এর সঙ্গীতের ভিডিও নির্মাণ করে প্রথম পরিচিতি লাভ করেন। পরে তিনি চলচ্চিত্র নির্মাণে মনোনিবেশ করেন। তিনি সুয়েডীয় ভাষার মিৎ লিভ সোম হুন্দ (১৯৮৫) ও দ্য সিডার হাউজ রুলস (১৯৯৯) চলচ্চিত্র নির্মাণ করে দুবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। তার পরিচালিত অন্যান্য উল্লেখযোগ্য চলচ্চিত্র হল হোয়াট’স ইটিং গিলবার্ট গ্রেপ (১৯৯৩) ও শোকোলা (২০০০), ক্যাসানোভা (২০০৫), হাচি: এ ডগ’স টেল (২০০৯) ও ডিয়ার জন (২০১০)।

প্রারম্ভিক জীবন
হালস্ত্রোম ১৯৪৬ সালের ২রা জুন সুইডেনের স্টকহোমে জন্মগ্রহণ করেন। তার পিতা একজন দন্ত চিকিৎসক এবং তার মাতা কারিন লাইবার্গ (১৯০৭-২০০০) ছিলেন একজন লেখিকা। তার মাতামহ আর্নস্ট লাইবার্গ কার্ল গুস্তাভ একমানের প্রথম মন্ত্রীসভার অর্থমন্ত্রী ও সুইডেনের লিবারেল পার্টির (১৯৩০-১৯৩৩) নেতা ছিলেন।

কর্মজীবন
হালস্ত্রোম সুয়েডীয় ভাষার মিৎ লিভ সোম হুন্দ (১৯৮৫) চলচ্চিত্র নির্মাণ করে আন্তর্জাতিক অঙ্গনে পরিচিতি অর্জন করেন এবং এই কাজের জন্য শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এরপর তিনি মার্কিন চলচ্চিত্রে কাজ শুরু করেন। তার নির্মিত প্রথম মার্কিন চলচ্চিত্র ছিল ওয়ান্স অ্যারাউন্ড (১৯৯১)। তার প্রথম উল্লেখযোগ্য মার্কিন চলচ্চিত্র হল জনি ডেপ ও লিওনার্দো ডিক্যাপ্রিও অভিনীত হোয়াট’স ইটিং গিলবার্ট গ্রেপ (১৯৯৩)। ডিক্যাপ্রিও এই চলচ্চিত্রে শারীরিকভাবে আংশিক বিকল চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন এবং ন্যাশনাল বোর্ড অব রিভিউ পুরস্কার অর্জন করেন।

১৯৯৯ সালে হালস্ত্রোম দ্য সিডার হাউজ রুলস চলচ্চিত্র নির্মাণ করে দ্বিতীয়বারের মত শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এটি শ্রেষ্ঠ চলচ্চিত্র-সহ ছয়টি বিভাগে একাডেমি পুরস্কারের মনোনয়ন লাভ করে এবং মাইকেল কেইন শ্রেষ্ঠ পার্শ্ব অভিনেতা ও জন আরভিং শ্রেষ্ঠ উপযোগকৃত চিত্রনাট্য বিভাগে পুরস্কৃত হন। পরের বছর তিনি শোকোলা (২০০০) চলচ্চিত্র নির্মাণ করে সফলতা অর্জন করেন। এতে শ্রেষ্ঠাংশে অভিনয় করেন জনি ডেপ, জুলিয়েত বিনোশ ও জুডি ডেঞ্চ। চলচ্চিত্রটি সমালোচনামূলক ও বক্স-অফিসে সফলতা অর্জন করে, এবং শ্রেষ্ঠ চলচ্চিত্র বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারের মনোনয়ন লাভ করে। বিনোশ ও ডেঞ্চ যথাক্রমে শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড পুরস্কার অর্জন করেন।

২০০৫ সালে তিনি ইতালিয় অভিযাত্রী জাকোমো কাসানোভার আংশিক জীবনী অবলম্বনে ক্যাসানোভা চলচ্চিত্র নির্মাণ করেন। এতে নাম ভূমিকায় অভিনয় করেন হিথ লেজার। ২০০৯ সালে তিনি ১৯৮৭ সালের জাপানি চলচ্চিত্র হাচিকো মনোগাতারি অবলম্বনে নাট্যধর্মী হাচি: এ ডগ’স টেল চলচ্চিত্র নির্মাণ করেন। পরের বছর তিনি প্রণয়ধর্মী ডিয়ার জন (২০১০) চলচ্চিত্র পরিচালনা করেন।

২০১২ সালে লার্স কেপলারের সুয়েডিয় ভাষার হিপনোতিসোরেন উপন্যাস অবলম্বনে তার নির্মিত একই নামের চলচ্চিত্রটি ৮৫তম একাডেমি পুরস্কারে শ্রেষ্ঠ বিদেশি ভাষার চলচ্চিত্র হিসেবে সুয়েডিয় নিবেদন ছিল, কিন্তু চলচ্চিত্রটি চূড়ান্ত মনোনয়নে স্থান পায়নি।

তথ্যসূত্র

বহিঃসংযোগ

১৯৪৬-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
সুয়েডীয় ভাষার চলচ্চিত্র পরিচালক
সুয়েডীয় চলচ্চিত্র পরিচালক
সুয়েডীয় পুরুষ চিত্রনাট্যকার
সুয়েডীয় সঙ্গীত ভিডিও পরিচালকা
সামারা

সামারা (), যা ১৯৩৫-১৯৯১ সময়কালে কুইবিশেভ ) নামে পরিচিত ছিল, পশ্চিম রাশিয়ার সামারা ওবলাস্তের (প্রশাসনিক অঞ্চল) দক্ষিণ-মধ্য অংশে অবস্থিত একটি নগরী ও আঞ্চলিক প্রশাসনিক কেন্দ্র।  শহরটিকে ১৫৮৬ সালে ভোলগার বাণিজ্যপথ সুরক্ষিত করার উদ্দেশ্যে একটি দুর্গশহর হিসেবে প্রতিষ্ঠা করা হয়। শীঘ্রই এটি একটি বাণিজ্যিক কেন্দ্রে পরিণত হয় এবং এটিকে আঞ্চলিক প্রশাসনিক কেন্দ্রের মর্যাদা দেওয়া হয়।

ইতিহাস
১৯৩৫ সালে একজন প্রভাবশালী বলশেভিক নেতা ভালেরিয়ান ভ্লাদিমিরোভিচ কুইবিশেভের নামানুসারে নগরীটির নতুন নাম দেওয়া হয় কুইবিশেভ। ২য় বিশ্বযুদ্ধের সময় যুদ্ধক্ষেত্র থেকে অনেক দূরে অবস্থিত ছিল বলে শহরটির কোন ক্ষয়ক্ষতি হয়নি, বরং জার্মানির আক্রমণের প্রেক্ষিতে মস্কোতে অবস্থিত সরকারের বহু কার্যালয় এই শহরটিতে স্থানান্তরিত করা হয়, ফলে শহরটির উত্তরোত্তর উন্নতি ঘটে। যুদ্ধ-পরবর্তী যুগে ভোলগা-উরাল অঞ্চলে খনিজ তেলের সন্ধান পাওয়া গেলে শহরটির উন্নয়ন অব্যাহত থাকে। ১৯৯১ সালে সাম্যবাদী শাসনের অবসানের পর শহরের নাম বদলে আবার সামারা রাখা হয়।

ভৌগোলিক অবস্থান
শহরটি ভোলগা নদীর পূর্ব তীরে, ভোলগা ও সামারা নদীর সঙ্গমস্থলের কাছে অবস্থিত।

অর্থনীতি
বর্তমানে সামারা রাশিয়ার বৃহত্তম শিল্পকেন্দ্রিক শহরগুলির একটি। খনিজ তেল পরিশোধন এবং তৈলরাসায়নিক দ্রব্য উৎপাদন এখানকার প্রধান শিল্প (মূলত নোভোকুইবিশেভস্ক উপশহরে)। শহরটি অনেকগুলি তেলপরিবাহী নালিকার আন্তর্জালের কেন্দ্রে অবস্থিত। এখানে অনেক বিশালাকার প্রকৌশলনির্ভর কারখানা আছে, যেখানে পেট্রোলিয়াম শিল্পে ব্যবহৃত যন্ত্রাংশ, যন্ত্র, বল বিয়ারিং, তার এবং সূক্ষ্ম ও নিখুঁত যান্ত্রিক সরঞ্জাম তৈরি করা হয়। এছাড়া নির্মাণসামগ্রী ও ভোক্তাপণ্যেরও বহু শিল্প শহরটিতে জায়গা করে নিয়েছে। ১৯৫৭ সালে শহর থেকে কয়েক কিলোমিটার উজানে জিগুলিভস্ক লোকালয়ে স্থাপিতি জলবিদ্যুৎ কেন্দ্রটি সামারা শহরের বিদ্যুৎশক্তির মূল উৎস। সামারা শহরকে অনেকগুলি শিল্পকেন্দ্রিক ও আবাসিক শহরতলী ও উপশহর বৃত্তের মত ঘিরে আছে। বৃহত্তর সামারা অঞ্চলটিতে প্রায় ৩০ লক্ষ লোকের বাস। ভোলগার সুবাদে সামারায় জাহাজভিত্তিক নৌপরিবহনের সুব্যবস্থা আছে। এছাড়া এটি রেলপথের মাধ্যমে রাশিয়ার ইউরোপীয় অংশ, সাইবেরিয়া এবং মধ্য এশিয়ার সাথে সংযুক্ত। শহরে সাংস্কৃতিক ও গবেষণা কেন্দ্র ছাড়াও বেশ কিছু উচ্চশিক্ষা প্রতিষ্ঠান রয়েছে।

জনউপাত্ত 
এখানে প্রায় ১২ লক্ষ লোকের বাস। জনসংখ্যার বিচারে এটি রাশিয়ার ৬ষ্ঠ বৃহত্তম শহর। সামারাতে মহাদেশীয় জলবায়ু পরিলক্ষিত হয়; এখানকার গ্রীষ্মকালগুলি উত্তপ্ত ও শীতকালগুলি হিমশীতল।

পর্যটন
ভোলগা নদীর তীরে সামারা শহরের উপকূলীয় সৈকতটি বহু পর্যটকদের জন্য একটি আকর্ষণস্থল।

পরিবহণ

আকাশপথে
এই শহরের প্রধান বিমানবন্দর হচ্ছে শহরের ৪০ কিমি উত্তরে অবস্থিত কুরুমচ আন্তর্জাতিক বিমানবন্দর।

তথ্যসূত্র

বহিঃসংযোগ

 

রাশিয়ার শহর
ভলগোগ্রাদ

ভলগোগ্রাদ () রাশিয়ার ভলগোগ্রাদ ওবলাস্ত বা প্রশাসনিক অঞ্চলের প্রশাসনিক কেন্দ্র এবং একটি গুরুত্বপূর্ণ শিল্পশহর। শহরটি ১৫৮৯-১৯২৫ সময়কালে তসারিতসিন () নামে এবং ১৯২৫-১৯৬১ সময়কালে স্তালিনগ্রাদ () নামে পরিচিত ছিল। শহরটি উত্তর-দক্ষিণে প্রায় ৮০ কিলোমিটার দীর্ঘ। এটি ভোলগা নদীর পশ্চিম তীরে অবস্থিত। নদীর নামেই শহরটির নামকরণ করা হয়েছে। এখানে ১০ লক্ষেরও বেশি লোকের বাস।

২য় বিশ্বযুদ্ধের সময় স্তালিনগ্রাদ যুদ্ধের শুরুর দিকে জার্মান সেনাবাহিনীর বিরুদ্ধে সফল প্রতিরোধের সুবাদে ভলগোগ্রাদ খ্যাতিলাভ করে। এখানেই জার্মান বাহিনীর পরাজয় সূচিত হয়।

খেলাধুলা
ভলগোগ্রাদ এরিনা শহরের প্রধান স্টেডিয়াম। এই স্টেডিয়াম ভলগা নদীর তীর ঘেঁষে অবস্থিত। পুরাতন সেন্ট্রাল স্টেডিয়াম এর পরিবর্ত হিসেবে এটি গড়ে তোলা হয়। এটি ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।

তথ্যসূত্র

রাশিয়ার শহর
রোস্তভ-ন্য-দানু

রোস্তভ-ন্য-দানু () দক্ষিণ-পশ্চিম রাশিয়ার রোস্তভ ওবলাস্তের প্রশাসনিক কেন্দ্র ও বন্দর। এটি পূর্ব-ইউরোপীয় সমভূমির দক্ষিণ-পূর্ব অংশে দোন নদীর তীরে এবং আজভ সাগরে দোন নদীর মোহনা থেকে ৩২ কিলোমিটার দূরে অবস্থিত। শহরের দক্ষিণ-পশ্চিমের শহরতলীগুলি দোন নদীর ব-দ্বীপ সংলগ্ন অঞ্চলে অবস্থিত। এখানে ১০ লক্ষের কিছু বেশি লোকের বাস; জনসংখ্যার বিচারে এটি রাশিয়ার ১০ম বৃহত্তম শহর। শহরটিকে ১৭৪৯ সালে তৎকালীন তুর্কি সাম্রাজ্যের সাথে সীমান্তে অবস্থিত একটি শুল্কশহর হিসেবে প্রতিষ্ঠা করা হয়। শহরটি পরবর্তীতে রুশ সাম্রাজ্যের উত্তর ককেসাস অঞ্চলের বিকাশে ও আন্তঃককেসাস অঞ্চল বিজয়ে গুরুত্বপূর্ণ ভূমিকা রাখে। ১৯৫২ সালে এটিকে 
জাহাজবাহী খালের মাধ্যমে ভোলগা নদীর সাথে যুক্ত করা হয়। রোস্তভ শহরটি রাশিয়ার ইউরোপীয় অংশের মধ্যভাগ এবং ককেসাস অঞ্চলের মধ্যে সড়ক, রেল, তেল ও গ্যাসের জন্য গুরুত্বপূর্ণ যোগসূত্রস্থাপনকারী শহর। এটি একটি বৃহৎ কয়লাখনি অঞ্চলের কাছে অবস্থিত। এটি রাশিয়ার বৃহত্তম কৃষি যন্ত্রপাতি ও সরঞ্জাম নির্মাণকেন্দ্র।

সামরিক গুরুত্ব
এখানে রুশ বিমানবাহিনীর ৪র্থ ডিভিশনের সদর দপ্তর অবস্থিত।

তথ্যসূত্র

রাশিয়ার শহর
২০১৮ ফিফা বিশ্বকাপ গ্রুপ নির্বাচন

২০১৮ ফিফা বিশ্বকাপের ড্র ২০১৭ সালের ১ ডিসেম্বর স্টেট ক্রেমলিন প্যালেস, মস্কো, রাশিয়ায় অনুষ্ঠিত হয়। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।

বিশ্বকাপের আগের সংস্করণগুলির তুলনায়, ২০১৭ সালের অক্টোবরে ফিফা বিশ্ব র‌্যাঙ্কিং অনুযায়ী প্রতিটি জাতীয় দলের পাত্রগুলি নির্ধারণ করা হয়েছিল, পাত্র ১-এ ছিল সর্বোচ্চ র‌্যাঙ্কিংয়ের দলগুলি, পাত্র ২-এ ছিল পরবর্তী সর্বোচ্চ-র‌্যাঙ্কিং ধারণকারী দলগুলি, এবং এভাবেই চলতে থাকে; আগের সংস্করণে সর্বোচ্চ স্তরের দলগুলোর মধ্যে কেবল একটি পাত্রই র‌্যাঙ্কিংয়ের দ্বারা নির্ধারিত হয়, মহাদেশীয় কনফেডারেশন দ্বারা নির্ধারিত অন্যান্য তিনটি পাত্রের সাথে। আয়োজক দেশকে পাত্র ১-এ রাখা হয় এবং একটি বাছাই দল হিসাবে গণ্য হয়, এই কারণে, আয়োজক রাশিয়া সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায় এবং ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।

ড্র পর্যায়াক্রম শুরু হয় পাত্র ১ দিয়ে এবং পাত্র ৪ দিয়ে শেষ হয়।

আগের সংস্করণগুলির মতো, উয়েফা ব্যতীত কোনও মহাদেশীয় কনফেডারেশনের কোন গ্রুপের একাধিক দল ছিল না, যেটির কমপক্ষে একটি ছিল, কিন্তু একটি গ্রুপ দুইয়ের অধিক নয়।

সিডিং
All teams were seeded using the October 2017 FIFA World Rankings, which numbers in brackets show, released on 16 October 2017.

ফাইনাল ড্র

ফিফা র্যাংকিং অনুযায়ী, সবচেয়ে শক্তিশালী গ্রুপ হচ্ছে ই  (৪৪১৫ পয়েন্টের মিশ্রণ), এর পরে এফ (৪১৫১), বি (৪১২৮), সি (৪১১), ডি (৪০৯৯), জি (৩৯৫৩), এইচ (৩৯৪৪) এবং দুর্বলতম হচ্ছে আয়োজক দেশের গ্রুপ এ (২৯৯১)।

তথ্যসূত্র

গ্রুপ নির্বাচন
ফিফা বিশ্বকাপের গ্রুপ নির্বাচন
কজরন জেলা

‌‌কজরন , এছাড়াও কিজরন হিসাবে বানান করা হয়ে থাকে (ফার্সি: کجران), হচ্ছে আফগানিস্তানের দায়কুন্দি প্রদেশের একটি জেলা। ভৌগোলিক অবস্থান অনুযায়ী জেলাটির প্রায় ১,৮৮৬ বর্গ কিলোমিটার এলাকা জুড়ে অবস্থান করছে। ২০০৪ সালের আদমশুমারীর হিসাব অনুযায়ী এখানকার জনসংখ্যা প্রায় ২৬,২২৫ জন এর মত।

২০০৪ সালে দক্ষিণের প্রতিবেশী প্রদেশ উরজগান থেকে জেলাটি স্থানান্তর করা হয়। রাজধানী কজরান প্রায় ১৩৪৬ মিটার উচ্চতায় অবস্থান করছে।

চিত্রশালা 
উইকিমিডিয়া কমন্স থেকে আপলোডকৃত কিছু ছবি:

তথ্যসূত্র

বহিঃসংযোগ 
 ২০০৭ সালে জেলা উন্নয়ন পরিকল্পনা সারসংক্ষেপ 

দায়কুন্দি প্রদেশের জেলা
খাদির জেলা

খাদির অথবা খেদির (পারসিক: خدیر) আফগানিস্তানের দায়কুন্দি প্রদেশের একটি অন্যতম জেলা। এটি ২০০৭ সালে দায়কুন্দি জেলার অংশ হিসেবে তৈরি করা হয়েছিল। জেলাটির রাজধানী খাদির প্রায় ২৪৬৬ মিটার উচ্চতায় অবস্থান করছে।

তথ্যসূত্র

বহিঃসংযোগ
 ২০০৭ সালে জেলা উন্নয়ন পরিকল্পনা সারসংক্ষেপ 

দায়কুন্দি প্রদেশের জেলা
সারান্‌স্ক

সারান্‌স্ক () পশ্চিম রাশিয়াতে অবস্থিত মোর্দোভিয়া প্রজাতন্ত্রের রাজধানী ও অর্থনৈতিক কেন্দ্র। এটি ঊর্ধ্ব ইনসার নদীর তীরে, সারানকা নদী ও ইনসার নদীর সঙ্গমস্থলে, ভোলগা নদীর উজানের পশ্চিম অববাহিকা অঞ্চলে, রাশিয়ার রাজধানী মস্কো থেকে ৬৩০ কিলোমিটার পূর্বে অবস্থিত। শহরটি ১৬৪১ সালে প্রতিষ্ঠিত হয়। এটি একটি গুরুত্বপূর্ণ পরিবহন কেন্দ্র। এখান থেকে রিয়াজান, কাজান, সামারা, নিঝনি নোভোগোরোদ এবং পেনজা পর্যন্ত রেলপথ আছে। ২য় বিশ্বযুদ্ধের সময় এখানে শিল্পকারখানার ব্যাপক বিকাশ ঘটে। বর্তমানে এখানে বহুসংখ্যক ও বহু ধরনের কারখানাতে যন্ত্রপাতি, বৈদ্যুতিক সরঞ্জাম, পেনিসিলিন ও ভোক্তা পণ্য উৎপাদিত হয়। ১৯৫৭ সালে এখানে একটি বিশ্ববিদ্যালয় প্রতিষ্ঠিত হয়। এখানে মোর্দোভীয় সংস্কৃতির উপর একটি গবেষণা কেন্দ্রও বিদ্যমান। এ শহরে ৩ লক্ষাধিক লোকের বাস।

তথ্যসূত্র

রাশিয়ার শহর
নিঝনি নোভগরদ

নিঝনি নোভগরদ () বা সংক্ষেপে নিঝনি রাশিয়ার পশ্চিমভাগে নিঝেগোরোদ ওবলাস্ত বা প্রশাসনিক অঞ্চলের একটি শহর ও আঞ্চলিক প্রশাসনিক কেন্দ্র। এটি ১৯৩২ থেকে ১৯৯০ সাল পর্যন্ত গোর্কি (মাক্সিম গোর্কি'র নামানুসারে) নামে পরিচিত ছিল। শহরটি ভোলগা ও ওকা নদীর সঙ্গমস্থলে, রাশিয়ার রাজধানী মস্কো থেকে ৪২০ কিলোমিটার পূর্বে অবস্থিত। এখানে ১২ লক্ষেরও বেশি অধিবাসী বাস করেন।

বিখ্যাত ব্যক্তিত্ব
 মাক্সিম গোর্কি-লেখক, সমাজতান্ত্রিক বাস্তববাদী সাহিত্যের প্রতিষ্ঠাতা
 দেনিস চেরিশেভ

তথ্যসূত্র

বহিঃসংযোগ

Official website of Nizhny Novgorod
 by FIFA
Nizhny Novgorod Kremlin 
Official website of Nizhny Novgorod State Art Museum 
The Nizhny Novgorod and Arzamas Archdiocese 

রাশিয়ার শহর
 
নিঝনি নোভগোরোড গভর্নোরেট
ভোলগার জনবহুল স্থানসমূহ
১২২১-এ ইউরোপে সংস্থা
প্রাক্তন জাতীয় রাজধানী
১২২০-এর দশকের প্রতিষ্ঠিত জনবহুল স্থানসমূহ
মিজানুর রহমান চৌধুরী (নীলফামারীর রাজনীতিবিদ)

মিজানুর রহমান চৌধুরী (জন্ম: - মৃত্যু: ৬ এপ্রিল ২০১৩) হলেন একজন বাংলাদেশী রাজনীতিবিদ, স্বাধীনতা যুদ্ধের মুক্তিযোদ্ধা ও সাবেক সংসদ সদস্য। তিনি বাংলাদেশ জামায়াতে ইসলামীর মনোনয়নে নীলফামারী-৩ আসন থেকে দুই বার সংসদ সদস্য নির্বাচিত হয়েছিলেন। চৌধুরী মুক্তিযুদ্ধে জলঢাকা থানা মুজিব বাহিনীর প্রধান ছিলেন।

কর্মজীবন 
চৌধুরী ১৯৯৬ সাধারণ নির্বাচনে নীলফামারী-৩ থেকে জামায়াতে ইসলামীর প্রার্থী হয়ে সংসদ সদস্য নির্বাচিত হয়েছিলেন। তিনি ২০০১ সংসদ নির্বাচনে পুনরায় নির্বাচিত হন। তার নির্বাচনী এলাকা জলঢাকা উপজেলা জামায়াতে ইসলামীর একটি শক্ত ঘাঁটি হিসাবে পরিচিত।

বিতর্ক 
২০০৮ সালে চৌধুরী জামায়াত থেকে বহিঃস্কৃত হয়েছিলেন। জামায়াতে ইসলামী থেকে বহিষ্কারে কারণ তার বিরুদ্ধে সরকারি অনুদানের টিন চুরির অভিযোগ ছিল।

মৃত্যু 
মিজানুর রহমান চৌধুরী ৬ এপ্রিল ২০১৩ সালে কিডনী জনিত ও হৃদরোগে আক্রান্ত হয়ে চিকিৎসাধীন অবস্থায় রংপুর মেডিকেল কলেজ হাসপাতালে মৃত্যুবরণ করেন।

তথ্যসূত্র 

২০১৩-এ মৃত্যু
সপ্তম জাতীয় সংসদ সদস্য
অষ্টম জাতীয় সংসদ সদস্য
বাংলাদেশ জামায়াতে ইসলামীর রাজনীতিবিদ
নীলফামারী জেলার ব্যক্তি